CELEX: 62021TN0695
Language: da
Date: 2021-10-28 00:00:00
Title: Sag T-695/21: Sag anlagt den 28. oktober 2021 — Alauzun m.fl. mod Kommissionen

3.1.2022   
            
            
               DA
            
            
               Den Europæiske Unions Tidende
            
            
               C 2/45
            
         
      Sag anlagt den 28. oktober 2021 — Alauzun m.fl. mod Kommissionen
      (Sag T-695/21)
      (2022/C 2/62)
      Processprog: fransk
      
         Parter
      
      
         Sagsøgere: Virginie Alauzun (Saint-Cannat, Frankrig) og 774 andre sagsøgere (ved advokat F. Di Vizio)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Det fastslås, at Europa-Kommissionen ulovligt undlod at lade undersøgelser af kræftrisikoen og af genotoksicitet indgå i den prækliniske fase ved udviklingen af mRNA-teknologi vaccinerne.
               
            
                  —
               
               
                  Kommissionen tilpligtes at lade undersøgelser af kræftrisikoen og af genotoksicitet indgå i den prækliniske fase ved udviklingen af de mRNA-teknologi vacciner, der endnu ikke er godkendt inden for rammerne af EMA’s procedure.
               
            
                  —
               
               
                  Kommissionen tilpligtes at lade undersøgelser af kræftrisikoen og af genotoksicitet indgå i lægemiddelovervågningsfasen for de mRNA-teknologi vacciner, der allerede er blevet godkendt inden for rammerne af EMA’s procedure.
               
            
                  —
               
               
                  Kommissionen tilpligtes at offentliggøre følgende oplysninger:
                  
                              —
                           
                           
                              det præcise retsgrundlag for, at de omhandlede undersøgelser ikke er indgået i de prækliniske undersøgelsesfaser og lægemiddelovervågningsfaser.
                           
                        
                              —
                           
                           
                              den lovgivning, der fastsætter de obligatoriske undersøgelser, der kræves for godkendelsen af mRNA-teknologi vacciner.
                           
                        
            
                  —
               
               
                  Kommissionen tilpligtes at betale samtlige de sagsomkostninger, som sagsøgerne har afholdt.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne påberåbt sig, at der er sket en tilsidesættelse af EU-retten, og at Kommissionen har undladt at handle. Sagsøgerne har i denne henseende gjort gældende, at Kommissionen ikke har overholdt sin forpligtelse i henhold til artikel 168 TEUF til at sikre »et højt sundhedsbeskyttelsesnivea«, idet den har udstedt en markedsføringstilladelse på særlige vilkår til mRNA-teknologi vaccinerne, uden at der er blevet gennemført undersøgelser af kræftrisikoen og genotoksicitet.